Franciszek Fesser (rodz. 16 siyrpnia 1885 we Rogach, um. 23 października 1956 we Katowicach-Piotrowicach) – polski hajer, polityker a zwiōnzkowy dziołacz na Gōrnym Ślōnsku, powstaniec, poseł na Ślōnski Sejm III a IV kadyncyji (1930–1939). Życiorys. Za modygo robiōł za hajera na grubie "Kleofas". We 1918 ôstoł człōnkem Polskij Wojskowyj Ôrganizacyji we ôpolskim krysie. Wźōn udzioł we absztimōngowyj akcyji a tyż we II a III ślōnskim powstaniu. Po skuplowaniu wschodnij tajli Ślōnska do RP we 1922 znod sie we Polsce, kaj dziołoł we nacyjowo–patryjotycznych ôrganizacjach, m.in. Zwiōnzku Ślōnskich Powstańcōw a Zwiōnzku Chrōniynio Zachodnich Krysōw. Dziołoł we zwiōnzkowym ruchu, ôrganizowoł Związek Związków Zawodowych na Ślōnsku, a ôd 1930 bōł prezesym Zwiōnzku Zawodowygo Bergmōńskij Industryji (kōnsek ZZZ). We 1926 zwiōnzoł sie ze Nacyjowo-Krześcijōńskim Kuplōngem Roboty, a ôd niygo dostoł mandat posła do Ślōnskigo Sejmu III kadyncyji (1930). Zicoł we Kōmisyji Roboty a Społecznyj Ôpieki. We 1935 zaś wlozł do Sejma ze tyj samyj listy. Robiōł we Kōmisyjach Roboty a Społecznyj Ôpieki (kej wiceprzewōdniczōncy) a tyż: Administracyjnyj, Regulaminowej a Budżetowo-Skarbowyj. We latach 30. bōł tyż zastympcōm naczelnika gminu Piotrowicy. We rokach miymieckij ôkupacyji bōł we strzodkowyj Polsce. Po 1945 cof sie nazod na Ślōnsk, nale niy robiōł już we polityce, m.in. skiż niymocy. Umrził we Pyjtrowicach. Henryk Rechowicz, "Sejm Śląski 1922–39", Katowice 1971, s. 333 (biogram) Wanda Musialik, "Górnoślązacy w parlamentach II Rzeczypospolitej (1919–1939)", Opole 2004, s. 163, 168